**Modrá karta**

Vysokokvalifikované zamestnanie je zamestnanie, na ktorého výkon sa vyžaduje vyššia odborná kvalifikácia. Vyššou odbornou kvalifikáciou sa rozumie kvalifikácia preukázaná dokladom o vysokoškolskom vzdelaní.

Nevzťahuje sa to na štátneho príslušníka tretej krajiny, ktorý

1. je žiadateľom o udelenie azylu,
2. je azylantom,
3. má poskytnutú doplnkovú ochranu,
4. požiadal o poskytnutie dočasného útočiska,
5. je odídencom,
6. má udelený prechodný pobyt na účel sezónneho zamestnania podľa § 23 ods. 4alebo   
   na účel výskumu a vývoja podľa § 26,
7. má priznané postavenie osoby s dlhodobým pobytom v členskom štáte a žiada   
   o udelenie povolenia na prechodný pobyt s cieľom vykonávať hospodársku činnosť   
   v pracovnom pomere alebo ako samostatne zárobkovo činná osoba,
8. má právo pobytu alebo právo trvalého pobytu ako rodinný príslušník občana Únie,
9. má udelený tolerovaný pobyt na území Slovenskej republiky podľa § 58,
10. vstupuje na územie Slovenskej republiky na základe záväzkov vyplývajúcich   
    z medzinárodnej zmluvy alebo
11. spĺňa podmienky podľa § 23 ods. 6.

Modrú kartu na účel vysokokvalifikovaného zamestnania udelí policajný útvar, štátnemu príslušníkovi tretej krajiny na štyri roky alebo ak je obdobie trvania pracovného pomeru kratšie ako štyriroky, policajný útvar udelí modrú kartu na obdobie trvania pracovného pomeru predĺžené o 90 dní.